पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। सिटी बस में रोजाना सफर करने वाली ट्यूटर ने मनचले की टिप्पणियों पर ध्यान नहीं दिया तो उसकी हिम्मत बढ़ गई। उस बस के दोनों कंडक्टर और दोनों ड्राइवर भी उसके साथ मिल गए। बस में उसे अकेली पाकर अभद्र टिप्पणियां करने लगे। एक ड्राइवर ने दुपट्टा खींचकर पकडऩे की कोशिश की। युवती ने जैसे-तैसे चलती बस से कूदकर खुद को बचा लिया। पुलिस ने पांचों आरोपियों के खिलाफ केस दर्ज कर लिया है। घटना 30 मई की है। एक कंडक्टर ने घटना के बाद से नौकरी पर आना बंद कर दिया। पुलिस पांचों की तलाश कर रही है।
ट्यूटर की जुबानी
मैं मरीमाता चौराहे के पास एक कोचिंग क्लास में पढ़ाती हूं। रोज की तरह 30 मई को मरीमाता चौराहे से रूट नं. 3 (गांधीनगर से विजयनगर) की सिटी बस (एमपी09-एफए-1970) में बैठी। शाम 5.45 बजे बस सत्यसाईं चौराहा पहुंची तब मैं अकेली यात्री थी। पीछे वाली सीट पर गोलू नामक लड़का और कंडक्टर बैठा था। दूसरी शिफ्ट के ड्राइवर और कंडक्टर आगे की सीट पर थे। वे भद्दी टिप्पणियां कर रहे थे। मैं उठी, आगे जाकर ड्राइवर से कहा- जैन नर्सरी वाले स्टॉप पर गाड़ी रोक देना भैया।
(मैं रोज इसी स्टॉप पर उतरती थी)। मेरी बात सुनते ही दूसरी शिफ्ट वाला कंडक्टर चिल्लाकर बोला- बस यहां नहीं रुकेगी, अब देवास नाके जाएगी। इतना कहकर वह आगे के गेट पर खड़ा हो गया। मैंने उतरने की कोशिश की तो उसने झुककर रास्ता रोक लिया और बोला- पीछे के गेट से उतरो। पीछे के गेट पर गोलू खड़ा हो गया और बीच में दूसरी शिफ्ट का ड्राइवर खड़ा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva zho_Hant eng_Latn